Document ID: 31986D0064

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 13ης Φεβρουαρίου 1986
για την έγκριση τροποποίησης των γεωργικών μέτρων στο πλαίσιο του ολοκληρωμένου αναπτυξιακού προγράμματος για τις Western Isles της Σκωτίας (Outer Hebrides), σύμφωνα με τον κανονισμό (ΕΟΚ) αριθ. 1939/81 του Συμβουλίου
(Το κείμενο στην αγγλική γλώσσα είναι το μόνο αυθεντικό)
(86/64/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1939/81 του Συμβουλίου της 30ής Ιουνίου 1981 περί ολοκληρωμένου αναπτυξιακού προγράμματος για τις Western Isles της Σκωτίας (Outer Hebrides) (1), όπως τροποποιήθηκε από τον κανονισμό (ΕΟΚ) αριθ. 797/85 (2), και ιδίως το άρθρο 5 παράγραφος 3,
Εκτιμώντας:
ότι η κυβέρνηση του Ηνωμένου Βασιλείου ανακοίνωσε, στις 6 Νοεμβρίου 1985, σύμφωνα με το άρθρο 5 παράγραφος 2 του κανονισμού (ΕΟΚ) αριθ. 1939/81, τροποποίηση των γεωργικών μέτρων των οποίων η εφαρμογή προβλέπεται στο πλαίσιο της υλοποίησης του ολοκληρωμένου αναπτυξιακού προγράμματος για τις Western Isles της Σκωτίας·
ότι η τροποποίηση αυτή αυξάνει το σύνολο των δημοσίων δαπανών και προγραμματίζει εκ νέου τις δαπάνες στο πλαίσιο του προγράμματος και ότι το μέγιστο ποσό που επιλέγεται για ενίσχυση από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) παραμένει αμετάβλητο·
ότι η περιγραφή των γεωργικών μέτρων εξακολουθεί να πληροί τους όρους του άρθρου 5 του κανονισμού (ΕΟΚ) αριθ. 1939/81 και αποδεικνύει ότι τα εν λόγω μέτρα εντάσσονται σ' αυτό το ολοκληρωμένο αναπτυξιακό πρόγραμμα και μπορούν να συμβάλουν στην επίτευξη των στόχων του·
ότι ζητήθηκε η γνώμη της Επιτροπής του ΕΓΤΠΕ ως προς τα χρηματοδοτικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η τροποποίηση των γεωργικών μέτρων που εντάσσονται στο ολοκληρωμένο αναπτυξιακό πρόγραμμα για τις Western Isles της Σκωτίας (Outer Hebrides), η οποία ανακοινώθηκε από την κυβέρνηση του Ηνωμένου Βασιλείου στις 6 Νοεμβρίου 1985, σύμφωνα με τον κανονισμό (ΕΟΚ) αριθ. 1939/81.
Άρθρο 2
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 13 Φεβρουαρίου 1986.

Labels: 18
19
6